Il-konsagrazzjoni tal-artal Dakinhar li Mosè waqqaf it-tabernaklu, dilku u kkonsagrah, bit-tagħmir kollu tiegħu, dilek u kkonsagra wkoll l-artal u t-tagħmir kollu tiegħu. Il-prinċpijiet ta' Iżrael, il-kapijiet tal-familji ta' missirijiethom - jiġifieri l-prinċpijiet tat-tribujiet, li ħadu ħsieb l-għadd tal-poplu - ressqu u ġiebu l-offerti tagħhom quddiem il-Mulej: sitt karrijiet mgħottija u tnax-il baqra: karru għal kull żewġ prinċpijiet, u baqra għal kull wieħed, u ġibuhom quddiem it-tabernaklu. U l-Mulej kellem lil Mosè u qallu: "Ħudhom mingħandhom, biex iservu għas-servizz tat-tinda tal-laqgħa, u qassamhom lil-Leviti, lil kull wieħed skont ix-xogħol tiegħu." U Mosè ħa l-karrijiet u l-baqar, u tahom lil-Leviti. Żewġ karrijiet u erba' baqriet tahom lil ulied Gersun skont is-servizz tagħhom; u erba' karrijiet u tmien baqriet tahom lil ulied Merari, skont is-servizz tagħhom taħt it-tmexxija ta' Itamar bin Aron, il-qassis. U lil ulied Keħat ma tahom xejn, għaliex huma kellhom jieħdu ħsieb it-tagħmir ikkonsagrat, u jerfgħu kollox fuq spallejhom. L-offerti tal-prinċpijiet Meta kien midluk u kkonsagrat l-artal tas-sagrifiċċju, il-prinċpijiet ġiebu l-offerta tagħhom; u ġiebu l-prinċpijiet l-għotja tagħhom quddiem l-artal. U l-Mulej qal lil Mosè: "Il-prinċpijiet iressqu l-offerti tagħhom, wieħed kull jum, għall-konsagrazzjoni tal-artal." Fl-ewwel jum ressaq l-offerta tiegħu Naħson bin Għamminadab mit-tribù ta' Ġuda. Ġieb platt tal-fidda jiżen mija u tletin xekel; baċil tal-fidda jiżen sebgħin xekel daqskemm jiswa x-xekel tas-santwarju, it-tnejn mimlijin bis-smid imħallat biż-żejt għall-offerta tal-qmuħ; bieqja tad-deheb tiżen għaxar xwiekel mimlija bl-inċens ifuħ; għoġol, muntun, ħaruf ta' dik is-sena għas-sagrifiċċju tal-ħruq; bodbod għas-sagrifiċċju tal-purifikazzjoni; u għas-sagrifiċċju tas-sliem: żewġ baqriet, ħames imtaten, ħames bdabad, ħamest iħrief tas-sena. Din kienet l-offerta ta' Naħson bin Għamminadab. Fit-tieni jum ressaq l-offerta tiegħu l-prinċep ta' Issakar, Natanjel bin Sugħar. Ġieb platt tal-fidda jiżen mija u tletin xekel; baċil tal-fidda jiżen sebgħin xekel daqskemm jiswa x-xekel tas-santwarju, it-tnejn mimlijin bis-smid imħallat biż-żejt għall-offerta tal-qmuħ; bieqja tad-deheb tiżen għaxar xwiekel mimlija bl-inċens ifuħ; għoġol, muntun, ħaruf ta' dik is-sena għas-sagrifiċċju tal-ħruq; bodbod għas-sagrifiċċju tal-purifikazzjoni; u għas-sagrifiċċju tas-sliem: żewġ baqriet, ħames imtaten, ħames bdabad, u ħamest iħrief tas-sena. Din kienet l-offerta ta' Natanjel bin Sugħar. Fit-tielet jum ressaq l-offerta tiegħu l-prinċep ta' wlied Żebulun, Elijab bin Ħelon. Ġieb platt tal-fidda jiżen mija u tletin xekel; baċil tal-fidda jiżen sebgħin xekel daqskemm jiswa x-xekel tas-santwarju, it-tnejn mimlijin bis-smid imħallat biż-żejt għall-offerta tal-qmuħ; bieqja tad-deheb tiżen għaxar xwiekel mimlija bl-inċens ifuħ; għoġol, muntun, ħaruf ta' dik is-sena għas-sagrifiċċju tal-ħruq; bodbod għas-sagrifiċċju tal-purifikazzjoni; u għas-sagrifiċċju tas-sliem; żewġ baqriet, ħames imtaten, u ħames bdabad, u ħamest iħrief tas-sena. Din kienet l-offerta ta' Elijab bin Ħelon. Fir-raba' jum ressaq l-offerta tiegħu l-prinċep ta' wlied Ruben, Elisur bin Sedewr. Ġieb platt tal-fidda jiżen mija u tletin xekel; baċil tal-fidda jiżen sebgħin xekel daqs kemm jiswa x-xekel tas-santwarju, it-tnejn mimlijin bis-smid imħallat biż-żejt għall-offerta tal-qmuħ; bieqja tad-deheb tiżen għaxar xwiekel mimlija bl-inċens ifuħ; għoġol, muntun, ħaruf ta' dik is-sena għas-sagrifiċċju tal-ħruq; bodbod għas-sagrifiċċju tal-purifikazzjoni; u għas-sagrifiċċju tas-sliem: żewġ baqriet, ħames imtaten, ħames bdabad, u ħamest iħrief tas-sena. Din kienet l-offerta ta' Elisur bin Sedewr. Fil-ħames jum ressaq l-offerta tiegħu l-prinċep ta' wlied Simgħon, Selumjel bin Surisaddaj. Ġieb platt tal-fidda jiżen mija u tletin xekel; baċil tal-fidda jiżen sebgħin xekel daqskemm jiswa x-xekel tas-santwarju, it-tnejn mimlijin bis-smid imħallat biż-żejt għall-offerta tal-qmuħ; bieqja tad-deheb tiżen għaxar xwiekel mimlija bl-inċens ifuħ; għoġol, muntun, ħaruf ta' dik is-sena għas-sagrifiċċju tal-ħruq; bodbod għas-sagrifiċċju tal-purifikazzjoni; u għas-sagrifiċċju tas-sliem: żewġ baqriet, ħames imtaten, ħames bdabad, u ħamest iħrief tas-sena. Din kienet l-offerta ta' Selumjel bin Surisaddaj. Fis-sitt jum ressaq l-offerta tiegħu l-prinċep ta' wlied Gad, Eljasaf bin Degħwel. Ġieb platt tal-fidda jiżen mija u tletin xekel; baċil tal-fidda jiżen sebgħin xekel daqskemm jiswa x-xekel tas-santwarju, it-tnejn mimlijin bis-smid imħallat biż-żejt għall-offerta tal-qmuħ; bieqja tad-deheb tiżen għaxar xwiekel mimlija bl-inċens ifuħ; għoġol, muntun, ħaruf ta' dik is-sena għas-sagrifiċċju tal-ħruq; bodbod għas-sagrifiċċju tal-purifikazzjoni; u għas-sagrifiċċju tas-sliem: żewġ baqriet, ħames imtaten, ħames bdabad, u ħamest iħrief tas-sena. Din kienet l-offerta ta' Eljasaf bin Degħwel. Fis-seba' jum ressaq l-offerta tiegħu l-prinċep ta' wlied Efrajm, Elisama bin Għammiħud. Ġieb platt tal-fidda jiżen mija u tletin xekel; baċil tal-fidda jiżen sebgħin xekel daqskemm jiswa x-xekel tas-santwarju, it-tnejn mimlijin bis-smid imħallat biż-żejt għall-offerta tal-qmuħ; bieqja tad-deheb tiżen għaxar xwiekel mimlija bl-inċens ifuħ; għoġol, muntun, ħaruf ta' dik is-sena għas-sagrifiċċju tal-ħruq; bodbod għas-sagrifiċċju tal-purifikazzjoni; u għas-sagrifiċċju tas-sliem: żewġ baqriet, ħames imtaten, ħames bdabad, u ħamest iħrief tas-sena. Din kienet l-offerta ta' Elisama bin Għammiħud. Fit-tmien jum ressaq l-offerta tiegħu l-prinċep ta' wlied Manassi, Gamaljel bin Pedaħsur. Ġieb platt tal-fidda jiżen mija u tletin xekel; baċil tal-fidda jiżen sebgħin xekel daqskemm jiswa x-xekel tas-santwarju, it-tnejn mimlijin bis-smid imħallat biż-żejt għall-offerta tal-qmuħ; bieqja tad-deheb tiżen għaxar xwiekel mimlija bl-inċens ifuħ; għoġol, muntun, ħaruf ta' dik is-sena għas-sagrifiċċju tal-ħruq; bodbod għas-sagrifiċċju tal-purifikazzjoni; u għas-sagrifiċċju tas-sliem: żewġ baqriet, ħames imtaten, ħames bdabad, u ħamest iħrief tas-sena. Din kienet l-offerta ta' Gamaljel bin Pedaħsur. Fid-disa' jum ressaq l-offerta tiegħu l-prinċep ta' wlied Benjamin, Abidan bin Gidegħoni. Ġieb platt tal-fidda jiżen mija u tletin xekel; baċil tal-fidda jiżen sebgħin xekel daqskemm jiswa x-xekel tas-santwarju, it-tnejn mimlijin bis-smid imħallat biż-żejt għall-offerta tal-qmuħ; bieqja tad-deheb tiżen għaxar xwiekel mimlija bl-inċens ifuħ; għoġol, muntun, ħaruf ta' dik is-sena għas-sagrifiċċju tal-ħruq; bodbod għas-sagrifiċċju tal-purifikazzjoni; u għas-sagrifiċċju tas-sliem: żewġ baqriet, ħames imtaten, ħames bdabad, u ħamest iħrief tas-sena. Din kienet l-offerta ta' Abidan bin Gidegħoni. Fl-għaxar jum ressaq l-offerta tiegħu l-prinċep ta' wlied Dan, Aħigħeżer bin Għammisaddaj. Ġieb platt tal-fidda jiżen mija u tletin xekel; baċil tal-fidda jiżen sebgħin xekel daqskemm jiswa x-xekel tas-santwarju, it-tnejn mimlijin bis-smid imħallat biż-żejt għall-offerta tal-qmuħ; bieqja tad-deheb tiżen għaxar xwiekel mimlija bl-inċens ifuħ; għoġol, muntun, ħaruf ta' dik is-sena għas-sagrifiċċju tal-ħruq; bodbod għas-sagrifiċċju tal-purifikazzjoni; u għas-sagrifiċċju tas-sliem: żewġ baqriet, ħames imtaten, ħames bdabad, u ħamest iħrief tas-sena. Din kienet l-offerta ta' Aħigħeżer bin Għammisaddaj. Fil-ħdax-il jum ressaq l-offerta tiegħu l-prinċep ta' wlied Aser, Paggħijel bin Għokran. Ġieb platt tal-fidda jiżen mija u tletin xekel; baċil tal-fidda jiżen sebgħin xekel daqskemm jiswa x-xekel tas-santwarju, it-tnejn mimlijin bis-smid imħallat biż-żejt għall-offerta tal-qmuħ; bieqja tad-deheb tiżen għaxar xwiekel mimlija bl-inċens ifuħ; għoġol, muntun, ħaruf ta' dik is-sena għas-sagrifiċċju tal-ħruq; bodbod għas-sagrifiċċju tal-purifikazzjoni; u għas-sagrifiċċju tas-sliem: żewġ baqriet, ħames imtaten, ħames bdabad, u ħamest iħrief tas-sena. Din kienet l-offerta ta' Paggħijel bin Għokran. Fit-tnax-il jum ressaq l-offerta tiegħu l-prinċep ta' wlied Naftali, Aħira bin Għenan. Ġieb platt tal-fidda jiżen mija u tletin xekel; baċil tal-fidda jiżen sebgħin xekel daqskemm jiswa x-xekel tas-santwarju; it-tnejn mimlijin bis-smid imħallat biż-żejt għall-offerta tal-qmuħ: bieqja tad-deheb tiżen għaxar xwiekel mimlija bl-inċens ifuħ; għoġol, muntun, ħaruf ta' dik is-sena għas-sagrifiċċju tal-ħruq; bodbod għas-sagrifiċċju tal-purifikazzjoni; u għas-sagrifiċċju tas-sliem: żewġ baqriet, ħames imtaten, ħames bdabad, u ħamest iħrief tas-sena. Din kienet l-offerta ta' Aħira bin Għenan. Dawn kienu l-offerti tal-prinċpijiet ta' Iżrael dak in-nhar li kkonsagraw l-artal u żanżnuh; tnax-il platt tal-fidda, tnax-il baċil tal-fidda, u tnax-il bieqja tad-deheb; kull platt tal-fidda kien jiżen mija u tletin xekel; il-baċili tal-fidda kienu jiżnu sebgħin xekel kull wieħed; dawn il-fided kollha kienu jiżnu elfejn u erba' mitt xekel tas-santwarju, tnax-il bieqja tad-deheb mimlija bl-inċens ifuħ jiżnu għaxar xwiekel il-waħda daqskemm jiswa x-xekel tas-santwarju, b'kollox mija u għoxrin xekel; baqar għas-sagrifiċċju tal-purifikazzjoni kien hemm: tnax-il għoġol, tnax-il muntun, tnax-il ħaruf tas-sena bl-offerta tagħhom, tnax-il bodbod għas-sagrifiċċju tal-purifikazzjoni; baqar għas-sagrifiċċju tas-sliem, erbgħa u għoxrin għoġol, sittin muntun, sittin bodbod u sittin ħaruf tas-sena. Dawn kienu l-offerti meta kien ikkonsagrat l-artal u żżanżan. Meta Mosè kien jidħol fit-tinda tal-laqgħa biex jitkellem mal-Mulej kien jisma' l-leħen jitkellem minn fuq l-għatu tal-arka tax-xhieda miktuba, minn bejn il-kerubini; u hekk kien ikellmu.